[{"text_idx": "#000001", "text": "Saluton verduloj! Hodiau\u0306 mi preparis mang\u0302aj\u0302on kiun mi multe s\u0302atas sed verdire la foto estas pasintajara c\u0302ar mi forgesis kundividi kun vi la recepton tiumomente kaj nun mi volas g\u0302in prezenti al vi! Temas pri bongustega fileo el melongeno. G\u0302i iel imitas la tipajn panumitajn fileojn el viando el Italio (precipe Milano) kaj el Argentino pro la itala influo. Tiun mang\u0302aj\u0302on oni konas kiel \u201cCotoletta alla milanese\u201d itale, \u201cmilanesa\u201d hispane, \u201cVeal Milanese\u201d angle kaj \u201c\u041e\u0442\u0431\u0438\u0432\u043d\u0430\u044f \u043f\u043e-\u043c\u0438\u043b\u0430\u043d\u0441\u043a\u0438\u201d ruse, inter aliaj."}, {"text_idx": "#000002", "text": "Temas pri bongusta, facile farebla vegana versio de la tradicia plado. G\u0302i konsistas el simplaj ingrediencoj kaj simplaj kuirpas\u0302oj. Mi akompanis g\u0302in per salato, gvakamolo kaj akvomelon-kirlaj\u0302o por refres\u0302igi min c\u0302ar la varmo ig\u0302as neeltenebla en Madrido dum somero! G\u0302uu g\u0302in!"}, {"text_idx": "#000003", "text": "1 granda melongeno2 supkuleroj da kikerfaruno2 supkuleroj da tritikfaruno1 taso da akvo1 taso da raspita panoFres\u0302a petroseloOriganoKuminoPulvorigita ajloSalo"}, {"text_idx": "#000004", "text": "La unua pas\u0302o kiun ni devas fari estas sens\u0302eligado de la melongeno, sekve tranc\u0302u g\u0302in lau\u0306longe inter 1 kaj 1,5 milimetroj larg\u0302e, ne pli ol tio. Salumu ilin kaj lasu subakve c\u0302irkau\u0306 15 min.Poste ni kunigos ambau\u0306 farunojn kun la taso da malvarma akvo. Se vi nur havas tritikfarunon ne gravas, simple duobligu la kvanton da tritikfaruno. Bone miksu c\u0302ion movante g\u0302in rapide. Se la konsisto ig\u0302us tro densa aldonu iom da akvo. Metu surfajre kaj ade movetu kaj lasu g\u0302in varmig\u0302i, elfajrigu kaj lasu ripozi por uzi g\u0302in poste malvarme.Nun aldonu al la preparaj\u0302o la salon, spicojn, tranc\u0302u la petroselon kaj same aldonu kaj movu. Metu la melongenajn fileojn en g\u0302in, sekve en la raspitan panon kiu devus sin trovi en alia supkulero kaj poste fritu en pato kun abunda varma oleo."}, {"text_idx": "#000005", "text": "Kaj jen c\u0302io, bonan apetiton!"}, {"text_idx": "#000012", "text": "C\u0302orizo el gluteno kaj rizo\nBurgero el kukurbeto kaj fres\u0302aj herboj"}]